ΓΡΑΠΤΗ ΕΡΩΤΗΣΗ E-0108/00

υποβολή: Cristiana Muscardini (UEN) προς την Επιτροπή

(26 Ιανουαρίου 2000)

Θέμα: Κρίση του χρηματοπιστωτικού συστήματος και «Ευρωασιατική γέφυρα ανάπτυξης»

Είναι γνωστό ότι ολόκληρο το διεθνές χρηματοπιστωτικό σύστημα οδηγείται σε κρίση ταυτότητας και ότι η χρηματοπιστωτική φυσαλιδα ξεπέρασε ήδη κατά πολύ τα 160 δισ. δολάρια μπαίνοντας σε φάση ενδεχόμενης ύφεσης. Στις χώρες που πλήττονται από καιροσκοπισμό, οι αρνητικές επιπτώσεις είναι έκδηλες: η μείωση της παραγωγής και η διακοπή κάθε καινοτόμου επενδύσεως προκάλεσαν αύξηση της ανεργίας ενώ η εξάπλωση της φτώχειας στις ζώνες του πληθυσμού έχει ιδιαίτερα εκρηκτικές κοινωνικές συνέπειες. Η Επιτροπή θα γνωρίζει, μεταξύ άλλων, το γνωστό ως σχέδιο της «Ευρωασιατικής γέφυρας ανάπτυξης» που συνίσταται στηνλοποίηση μεγάλων έργωνποδομής το οποίο συζητούν η Κίνα, η Ρωσία, η Ινδία, το Ιράκ, η Τουρκία και οι περισσότερες ασιατικές χώρες με πλέον πρόσφατη την προσχώρηση της Ιαπωνίας, οι οποίες προγραμματίζουν τη διάθεση μέσων για τη συμμετοχή στηνλοποίησή του. Επειδή η επιτυχία της πρωτοβουλίας συνδέεται με τη χρησιμοποίηση προηγμένων τεχνολογιών και αμερικανικών και ευρωπαϊκών μηχανημάτων, είναι προφανές ότι χωρίς την ενεργό συμμετοχή της Ευρώπης το σχέδιο δεν θα μπορούσε ναλοποιηθεί.

Η Επιτροπή,

1. Είχε άραγε την ευκαιρία να αξιολογήσει το σχέδιο;

2. Σε καταφατική περίπτωση, δεν κρίνει ότι η συμμετοχή της Ευρώπης θα είχε σταθεροποιητικό αντίκτυπο για την πραγματική οικονομία και την απασχόληση στις χώρες της Ένωσης;

3. Δεν φρονεί ότι ένα τέτοιο σχέδιο θα συνέβαλλε στην αναστροφή της τρέχουσας τάσης για επιδότηση της οικονομίας, με όλους τους κινδύνους οι συνέπειες των οποίων έγιναν αισθητές τα τελευταία δύο χρόνια, και να προωθηθεί αντιθέτως η επιστροφή στην πραγματική οικονομία;

4. Θα μπορούσε να αναφέρει για ποιους ενδεχομένως λόγους θα ήταν αποτρεπτική η συμμετοχή της Ευρώπης στηνλοποίηση της ως άνω πρωτοβουλίας;

5. Ποιες πρωτοβουλίες σκοπεύει άραγε να αναλάβει προκειμένου να εντάξει την Ευρωπαϊκή Ένωση σε αυτή τη μεγάλη διεθνή προσπάθεια;

Απάντηση του κ. Patten εξ ονόματος της Επιτροπής

(25 Φεβρουαρίου 2000)

Όσον αφορά τη χρηματοπιστωτική κρίση στην Ασία και τις επιπτώσεις της στην πραγματική οικονομία και στις κοινωνίες των χωρών που επλήγησαν, εκτιμάται ότι στο εξής η σοβαρότερη κρίση έχει παρέλθει και

ότι σε ορισμένες από τις πλέον πληγείσες χώρες πραγματοποιείται η επιστροφή στην ανάπτυξη. Υπάρχει στο εξής συναίνεση ότι το φάσμα μιας παγκόσμιας ύφεσης μετά την κρίση της Ασίας και τις συνέπειες στονπόλοιπο κόσμο έχει αποφευχθεί. Η θέση της Κοινότητας σχετικά με τη χρηματοπιστωτική κρίση εκφράστηκε με πλείστες ευκαιρίες: ανάγκη διατήρησης των αγορών ανοικτών και καταπολέμησης του προστατευτικού πειρασμού (το εμπορικό έλλειμμα Ευρώπης-Ασίας (ASEM)(1) το 1998 έφθασε τα 87 000 εκατ., διπλάσιο του ελλείμματος του 1997), σπουδαιότητα της διεθνούς βοήθειας, της διμερούς αλλά και πολυμερούς κοινοτικής βοήθειας περιλαμβανομένης της βοήθειας που παρέχεται μέσω του Ταμείου Συνεισφορών ASEM, και της συνέχισης των μεταρρυθμίσεων των χρηματοπιστωτικών συστημάτων των χωρών που επλήγησαν από την κρίση, καθώς και της αντιμετώπισης των κοινωνικών συνεπειών της κρίσης.

Όσον αφορά το σχέδιο της αναπτυξιακής γέφυρας Ευρώπης-Ασίας, η Επιτροπή είχε την ευκαιρία να αξιολογήσει συγκεκριμένες προτάσεις που αναφέρονται στο μεγάλο αυτό έργο και, ειδικότερα, στον τομέα των μεταφορών. Η Επιτροπή πραγματοποίησε εμπεριστατωμένη μελέτη κατά το συμπέρασμα της οποίας, ειδικότερα, όσον αφορά τους δεσμούς Ευρώπης-Άπω Ανατολής, οι θαλάσσιες μεταφορές είναι στο προβλέψιμο μέλλον και λαμβάνονταςπόψη τις πολύ μεγάλες αποστάσεις που αφορά το σχέδιο, πιο οικονομικές από τις οδικές, τις σιδηροδρομικές ή τις μεταφορές μέσω καναλιών ακόμη και αν ο Υπερσιβηρικός παραμένει η μόνη πραγματική εναλλακτική λύση (λιγότερο ελκυστικήπό τις παρούσες περιστάσεις από τις θαλάσσιες μεταφορές). Η Κοινότητα δεν θα έπρεπε σε καμία περίπτωση να συμμετάσχει οικονομικά σε κάποιο στόχο μεταφορών που να συνδέεται με το εμπόριο μεταξύ της Ευρώπης και της Άπω Ανατολής. Για την οικοδόμηση ή την ανασυγκρότηση έργωνποδομής, προτάθηκε να μην αναληφθεί καμία κοινοτική οικονομική δέσμευση για την επίτευξη των στόχων μεταφοράς που συνδέονται με το εμπόριο Ευρώπης/Ασίας/Καυκάσου χωρίς προηγουμένως να διεξαχθεί πλήρης οικονομική μελέτη και μελέτη αγοράς σχετικά με την εν δυνάμει βιωσιμότητα του έργου. Αντιθέτως, κάθε μέτρο που αποσκοπεί στη βελτίωση της αξιοπιστίας, της ασφάλειας και των προθεσμιών της διακίνησης, το οποίο χρηματοδοτείται από την Επιτροπή, πρέπει να έχει ως στόχο την εναρμόνιση των δικαιούχων χωρών με το κοινοτικό κεκτημένο.

Με βάση τις συνολικές αυτές συστάσεις που ενέκρινε η Επιτροπή, εγκαινιάστηκε πρόγραμμα με την ονομασία Traceca. Το πρόγραμμα αυτό συνίσταται στην παροχή τεχνικής βοήθειας για τη δημιουργία διαδρόμου μεταφορών σε άξονα Δύσης-Ανατολής από την Ευρώπη που να καλύπτει τη Μαύρη Θάλασσα, τον Καύκασο και την Κασπία Θάλασσα και να φθάνει μέχρι την Κεντρική Ασία (ήδη έχουν εγκαινιαστεί 22 έργα συνολικού ύψους 30 εκατ. και 7 έργα επενδύσεων και αποκατάστασης έργωνποδομής συνολικού ύψους 25 εκατ.). Το Traceca στηρίζει την ανάπτυξη της περιφερειακής συνεργασίας μεταξύ των δικαιούχων χωρών και διευκολύνει την ένταξή τους στις διεθνείς οικονομικές συναλλαγές. Εξασφαλίζεται η συνεργασία με τα έργα των διευρωπαϊκών δικτύων. Επιπλέον, το Tracecaπήρξε καταλύτης ενεργειών. Συνέβαλε στο να οδηγήσει διεθνείς χρηματοπιστωτικούς οργανισμούς όπως η Ευρωπαϊκή Τράπεζα Ανασυγκρότησης και Ανάπτυξης (ΕΤΑΑ), ή η Διεθνής Τράπεζα, να χρηματοδοτήσουν από την πλευρά τους λιμένες, οδούς ή σιδηροδρομικά έργαποδομής κατά μήκος του άξονα Traceca.

(1) ASEM: Asia Europe Meeting. Σύνθεση των εταίρων της Ασίας: Κίνα, Ιαπωνία, Κορέα, Μπρουνέι, Σιγκαπούρη, Μαλαισία, Ινδονησία, Ταϊλάνδη, Φιλιππίνες, Βιετνάμ.